 Wasiirka Boosaha iyo Isgaadhsiinta Cabdirisaaq Ibraahim ayaa isaguna ka hadlay munaasibadan waxaanu tilmaamay in shuruucda ganacsi ee dalku ay dhigayaan inuu ganacsigui noqdo mid xor ah oo aan mad madaw lahayn, waxaanu shirkada Somcable ku adkeeyey inaanu mashruucan hirgelintiisu dhaafin waqtigii loogu talo galay Dawladu waxay leedahay ajande dhab oo lagu xaqiijinayo in ganacsigeenu uu noqdo mid xor iyo xalaal ah oo ku salaysan shuruucda caalamiga ah oo aan ahayn wax mugdi ku jiro oo noqon doonta wax qof waliba uu ku qanco ayuu yidhi wasiirku Shirkada Somcable waxaanu aad iyo aad ugu rajo waynahay inay ahayd bartilmaameed sharaf noo ah inaanu siino ruqsada dalka lagu keenayo mashruucan, waxaananu ku dhiirgelinaynaa inaanu maalin ka habsaamin xilligii loogu talagalay ayuu hadalkiisa ku soo koobay Wasiirka Boosta iyo Isgaadhsiintu. 